Det ser ud til, at indbrudstyvene i Nordjylland er mindre på spil. I hvert fald er tallet for indbrud i landsdelen faldet. I tredje kvartal sidste år var der 324 indbrud i Nordjylland. Det tal er i år nede på 204, hvilket svarer til et fald på knap 40 procent. Det er  Corona-tiden og nedlukninger, der har holdt indbrudstyvene i ro, men det overrasker eksperter, at tallet fortsat er faldende på trods af en fuld genåbning. -	Det overrasker meget positivt, at indbrudstallene i tredje kvartal – på trods af en fuld genåbning – fortsat falder. Men det er selvfølgelig rigtig glædeligt, siger programchef i Bo trygt, Britt Wendelboe, en indsats skabt af TrygFonden, Realdania, Videncentret Bolius og Det Kriminalpræventive Råd. Du kan se de nordjyske indbrudstal for din kommune her: Bør stadig sikre huse Selvom der sker færre indbrud, så bliver mange danske hjem stadig ramt af indbrud. - Danskernes huse kan sikres langt bedre mod indbrudstyve, og vi kan blive bedre til at kigge efter hinandens boliger. Danmark har stadig langt flere indbrud end vores nabolande, og derfor skal vi fortsætte indsatsen, siger programchef i Bo trygt, Britt Wendelboe.

Opsummering:
Helt nye tal fra Danmarks statistik viser, at indbruddene i private hjem bliver ved med at falde i Nordjylland.